Încă o noapte de foc în Israel. Militanții Hamas au lansat zeci de rachete asupra mai multor zone israeliene.
ONU a avertizat că va fi un "război la scară largă". În Gaza, au fost ucise 65 de persoane, dintre care 14 copii și 3 femei. În ultimele 3 zile, Hamas a lansat peste 1.500 de rachete, din Gaza până în Israel. Luptele au izbucnit după tensiuni israeliano-palestiniene în Ierusalimul de est. Ciocnirile între evrei și arabi s-au soldat cu aproape 400 de arestați. Netanyahu: Este ceva ce nu putem accepta, este anarhie!
A fost încă o noapte de foc în Israel. Militanții Hamas au lansat zeci de rachete asupra mai multor zone israeliene. A fost un răspuns la atacurile armatei israeliene, în care au fost uciși comandanți superiori ai Hamas. Mai multe locații din sudul Israelului au fost lovite. Un copil de 6 ani a fost ucis, după ce o rachetă a lovit un bloc de apartamente. În ultimele 48 de ore, au murit 65 de persoane, printre care 14 copii și trei femei. 300 au fost răniți.Continuarea violenței în zonele israeliene cu populații evreiești și arabe mixte a dus la arestarea a peste 370 de persoane, în timp ce 36 de ofițeri au fost răniți.Benjamin Netanyahu: "Ceea ce se întâmplă e inacceptabil“Premierul Benjamin Netanyahu a cerut arabilor și evreilor din Israel să înceteze atacurile unul împotriva celuilalt."Cetățeni din Israel, ceea ce se întâmplă în orașele israeliene în ultimele zile este inacceptabil. Am văzut răzvrătiți arabi dând foc sinagogilor, dând foc mașinilor, atacând ofițerii de poliție, făcând rău civililor pașnici și nevinovați. Este ceva ce nu putem accepta, este anarhie“, spune Benjamin Netanyahu.Și Tel Avivul fierbe. Sirenele au sunat în continuu de miercuri. Giordana Grego și-a strâns în brațe cei trei copii toată noaptea."În ultimele 24 de ore, (n.r. Tel Aviv) practic s-a oprit. Am avut o noapte foarte grea. Sirenele au început în jurul orei 20:00, noaptea trecută. Eram acasă cu cei trei copii ai mei, soțul meu nu era acasă“, povestește Giordana Grego, locuitoare Tel Aviv.Susținători pro-palestinieni au ieșit în stradă în mai multe orașe din lume.La Paris s-au adunat în ministerul de externe.La Belgrad, protestatarii au strigat: "Gaza are nevoie de vocea noastră acum".